**Naudojant krovininių transporto priemonių judėjimo sistemą dažnai pasitaikančių problemų sprendimas**

|  |
| --- |
| Nuo 2022 m. sausio 1 d. visi vežėjai, gabenantys krovinius tarp Europos Sąjungos (ES) ir Didžiosios Britanijos (DB) per pasienio postą, kuriame naudojama krovininių transporto priemonių judėjimo sistema (angl. „Goods Vehicle Movement Service“ – GVMS), turi būti užsiregistravę naudoti šią paslaugą. Dabartinė sienos kirtimo tvarka bus toliau taikoma kroviniams, gabenamiems iš Airijos salos į Didžiąją Britaniją, kol vyksta diskusijos dėl Šiaurės Airijos protokolo. |

HMRC yra informuota apie kai kurias problemas, dažnai iškylančias klientams kuriant krovinių pervežimo registracijos numerį (angl. „Goods Movement Reference“ – GMR) GVMS sistemoje, dėl kurios jie užtrunka pasienyje.

Kad išvengtumėte šių problemų, turite:

* **pasirūpinti GMR visoms kelionėms, įskaitant tuščias transporto priemones;**
* **visada įvesti tinkamą jūsų kelionei deklaracijos numerį**. Įvažiavimo registracijos numerį (angl. „Entry Reference Number“ – ERN) importui per CHIEF arba kelionės registracijos numerį (angl. „Movement Reference Number“ – MRN) importui per muitinės deklaracijų tarnybą (angl. „Customs Declaration Service“ – CDS). Unikalios siuntos deklaracijos numerį (angl. „Declaration Unique Consignment Reference“ – DUCR) eksportui per CHIEF arba CDS. Patikrinkite, kokius numerius reikia įvesti GMR, svetainėje GOV.UK - [**Gauti krovinio pervežimo numerį**](https://www.gov.uk/guidance/get-a-goods-movement-reference?&utm_source=haulier30&utm_medium=stk_email&utm_campaign=transition&utm_content=Jan22);
* **nenaudoti priekabos numerio įvesdami transporto priemonės registracijos numerį** į GMR, jei transporto priemonė keliauja su vairuotoju, nes tai reiškia, kad vežėjas negalės patvirtinti jūsų GMR. Transporto priemonės registracijos numeris turi atitiktį transporto priemonę, kuriai pateikiamas GMR;
* **neįvesti ES eksporto kelionės registracijos numerių** (MRN) į GMR.

Jei nesilaikysite šių reikalavimų, jūsų GMR negalios ir negalėsite įvažiuoti į keltą.

Asmuo, pateikiantis jūsų gabenamo krovinio muitinės deklaraciją, privalo:

* naudoti dvejopą vietos kodą visoms eksporto deklaracijoms iš DB į ES, kai kroviniai vežami per Doverio arba Eurotunelio pasienio punktus. Tai kelionėje suteikia lankstumo. Patikrinkite „RoRo“ pasienio punktų vietos kodus, kuriuos reikia naudoti [**CDS**](https://www.gov.uk/government/publications/roll-on-roll-off-ports-location-codes-for-data-element-523-of-the-customs-declaration-service?&utm_source=haulier30&utm_medium=stk_email&utm_campaign=transition&utm_content=Jan22) arba [**CHIEF**](https://www.gov.uk/government/publications/uk-trade-tariff-freight-location-codes?&utm_source=haulier30&utm_medium=stk_email&utm_campaign=transition&utm_content=Jan22);
* jei gabensite krovinį per GVMS pasienio punktą, įsitikinti, kad muitinės deklaracijos 44 laukelyje (CHIEF) arba duomenų elemente 2/2 (CDS) įvesta „RRS01“. Jei to nepadarysite, GVMS negalės jo patvirtinti pateiktame GMR. Prireikus daugiau informacijos, žr. neseniai paskelbtą [**muitinės informacijos dokumentą**](https://www.gov.uk/government/publications/goods-leaving-great-britain-from-1-january-2022-at-ports-using-gvms-cip-2/customs-information-paper-2?&utm_source=haulier30&utm_medium=stk_email&utm_campaign=transition&utm_content=Jan22);
* patikrinti deklaracijos statusą, kai krovinys atvyksta į DB, nes gali reikėti papildomų veiksmų, kad muitinė praleistų krovinį, jei jis sulaikytas.

Naudodamiesi [**informavimo, ar reikia atvykti patikrai paslauga**](https://www.tax.service.gov.uk/driver-inspection-notification/start?&utm_source=haulier30&utm_medium=stk_email&utm_campaign=transition&utm_content=Jan22), įveskite savo GMR, kad patikrintumėte, ar jūsų krovinys sulaikytas. Jei atvykstate į Doverio uostą arba Eurotunelį, turėsite atvykti į sausumos pasienio patikros punktą, kad būtų atliktos šios patikros. Visuose kitose GVMS pasienio postuose turite kreiptis į patikros įstaigą uoste arba šalia jo, jei krovinys sulaikomas.

[**Užsiregistruokite GVMS**](https://www.gov.uk/guidance/register-for-the-goods-vehicle-movement-service?&utm_source=haulier30&utm_medium=stk_email&utm_campaign=transition&utm_content=Jan22) (šį tinklalapį galima peržiūrėti 10 Europos kalbų) ir sužinokite, kaip [**gabenti krovinius per pasienio punktus**](https://www.gov.uk/guidance/check-how-to-move-goods-through-ports-that-use-the-goods-vehicle-movement-service?&utm_source=haulier30&utm_medium=stk_email&utm_campaign=transition&utm_content=Jan22), kuriuose naudojama ši paslauga.

**Reikia daugiau pagalbos?**

Jei turite konkrečių klausimų apie importą arba eksportą, skambinkite į HMRC muitinės ir tarptautinės prekybos pagalbos liniją telefonu 0300‌‌ ‌322‌‌ ‌9434. Pagalbos linija veikia nuo 8:00 iki 22:00 nuo darbo dienomis ir nuo 8:00 iki 16:00 savaitgaliais.